Charlotte Dyremose (KF), 2002-03-15:
Med hensyn til det frie valg har jeg faktisk bemærket i debatten om netop det her forslag, at der er utrolig stor uenighed om, hvorvidt det er de rigeste eller de fattigste
, eller hvem det er, der kommer til at benytte det her forslag.
Så skal vi nu ikke vente og se, hvem det rent faktisk ender
med at være
Jeg tror, det bliver et bredt spektrum af den danske befolkning, der ønsker at benytte det her.
Jeg kan sige til fru Line Barfod, at det jo faktisk er sådan, at allerede i dag skal kommunerne sørge for, at de børn, der har specielle sociale problemer, kommer i institution, så den sikkerhed er der allerede i dag.
Kommunerne har allerede forpligtelse til at sikre det her over for børnene.
Det Konservative Folkeparti hilser et forslag, der kan give familierne mulighed for bedre at kombinere familie- og arbejdsliv, velkomment.
Vi mener, det er positivt, når familier i større omfang kan få lov til at være med til at vurdere
Hvor meget skal vi arbejde?
Hvornår skal vi arbejde?
Skal vi arbejde lidt mere eller lidt mindre af hensyn til børnene?
Er der en af os, der en overgang kan blive hjemme af hensyn til barnet?
Det er utrolig positivt, når man får mulighed for at vælge, om man selv vil passe barnet, eller om man vil lade en institution passe barnet.
Derfor synes vi, det her forslag er positivt.
Samtidig giver det økonomisk ligestilling mellem dem, der lader deres børn passe i en daginstitution, og dem, der vælger at gøre det derhjemme.
Det giver samtidig kommunerne mulighed for fleksibelt at sammensætte de pasningstilbud, man ønsker at give ude i den enkelte kommune.
Bl.a. ved vi jo, som det tidligere er nævnt, at Søllerød Kommune har ønsket denne her ordning i lang tid.
Nu får de muligheden for at tilbyde den.
Det har før været sådan, at kommunerne kan give tilskud til, at familier får andre til at passe deres børn, hvis de ønsker at få det gjort privat.
Man kan altså få lov at være sammen med sine egne børn og ikke bare andres børn.
Det er jo også muligt for kommunerne at tilpasse deres forhold.
Der er ikke nogen tvang her.
Kommunerne kan selv vælge, om de vil indføre ordningen, om de mener, de har mulighed for at tilbyde denne her øgede fleksibilitet, om de eventuelt mener, det kan betale sig, og de har muligheden for at tilpasse de forskellige tilbud, der er til pasning af børn, i forhold til, hvordan de selv finder det mest hensigtsmæssigt, og hvad vælgerne i den enkelte kommune ønsker af deres politikere. Der er i forslaget indsat visse hensyn til arbejdsudbud, til integration osv.
Det har været nødvendigt; det mener vi
Der er altså et frit valg.
Nogle taler så om, at kommunerne skal skære ned.
Jeg vil nærmere sige: Lad os se at komme i gang.
Jeg vil gerne opfordre kommunerne til at gøre det her.
Jeg tror ikke nødvendigvis, at de behøver at skære ned.
Der er mulighed for at tilpasse ordningen, som man selv ønsker det, og det skal kommunerne selvfølgelig have mulighed for, men jeg håber samtidig, at det vil lykkes for mange kommuner at gøre det her, så vi kan få denne her ordning i den største del af landet til glæde for børnefamilierne.
Man kan også tale om frygten for færre pasningstilbud.
Vil kommunerne skære ned?
Nej, det tror jeg ikke.
Kommunerne vil tilpasse det efter de enkelte familier i deres kommune.
Alt i alt er det et godt forslag med gode afvejninger mellem arbejdsmarkedet, integration, kommunernes muligheder for at tilbyde det, de gerne vil, og så fleksibiliteten først og fremmest for den enkelte børnefamilie, som i højere grad kan få lov at tilpasse deres eget liv, sådan som de gerne vil, som de mener, det er bedst for dem, og som de mener, det er bedst for netop deres børn.